**A PREZENTÁCIÓK ÉRTÉKELÉSI SZEMPONTJAI**

* előadásmód (retorika, érthetőség)
* tudományos szakszerűség
* csapatmunka
* PPT, bemutató színvonala
* előadás arányai, téma- és időtartás
* érdekesség

**JAVASLATOK A DIÁKAKADÉMIÁN RÉSZTVEVŐ CSAPATOK SZÁMÁRA** (Jábor Máté 12.c)

* Köszöntéssel kezdjétek az előadásotokat, mert keretet ad az egész előadásnak!
* Ne olvassatok, de ha lehet, ne is betanult szöveget mondjatok! Mindkettőt nehezen lehet követni, ezért, ha lehetséges, próbájlatok meg szabadon beszélni, a dián, esetleg a papírotokon lévő vázlatpontok alapján!
* Aki éppen nem ad elő, hanem a háttérben áll, az is viselkedjen az előadásnak megfelelően. Nagyon lerontja az összképet, ha a csapattagok még egyeztetik az előadás következő részét stb.
* Ha kaptok mikrofont, akkor a mikrofonba beszéljetek, ne alá fölé, mellé stb.
* Ha egy bonyolultabb technikai folyamat vagy eljárás nevét csupán megemlítitek, annak nincs értelme. (pl. „ezt az xyz folyamattal tudjuk előállítani, de erről nem fogunk beszélni, mert túl bonyolult”) Ilyenkor a közönségnek teljesen felesleges tudni a folyamat nevét, továbbá a zsűriben azt a látszatot keltheti, hogy Ti nem készültetek fel eléggé.
* Mindenki értse, amiről beszél!
* Színesíti, érdekesebbé teszi az előadást, ha saját véleményeteket, esetleg tapasztalataitokat is hozzáfűzitek a választott témátokhoz.
* A diákon a vizuális információ domináljon!
* Tegyetek egy rövid összefoglalást az előadás végére!
* Ne felejtsétek feltűntetni a PPT-n a készítők nevét és a forrásokat!
* Tartsátok be az időkeretet (ideálisak a 7-8 perces előadások), mert a döntőben max. 9 percnél a zsűri le fogja állítani az előadást, különben nem fér bele 4 előadás egy 45 perces órába! Előzetesen le lehet időzíteni a csapat produkcióját!
* Lehet videót beépíteni a kiselőadásba (akár saját készítésűt, akár mást), de ez nem növelheti meg az időkeretet, valamint műszakilag meg kell oldani, hogy zökkenőmentesen működjön. A „Prezik” használóinak ugyanez a javaslat!
* A döntőben egyenruhában, vagy esetleg a témátokhoz illő, egymással összehangolt öltözékben jelenjenek meg a csapattagok.
* Figyeljetek rá, hogy a döntő előtti napokban osztálykiránduláson lesztek, tehát ne hagyjátok a felkészülést az utolsó pillanatra!